Tervehdys sinulle Tawast Golfin naisjäsen!

Viheriöt kutsuvat taas! Kenttämme avataan maanantaina 14.4. klo 12.00, ja on aika käynnistää myös naisten kausi. Naisten tapahtumakalenteri 2025 on valmistunut, ja kutsun sinut lämpimästi mukaan alkukauden tapahtumiimme.

Tervetuloa naisten kauden avajaistapahtumaan perjantai-iltana 9.5. alkaen kello 16.50. omalle klubillemme! Luvassa mocktaileja ja kauneutta:
•	Maljan nosto klo 16.50 TopTracerilla
•	TopTracer avec Olli klo 17.00–18.00
•	Tutustumista TopTraceriin ja osallistujien toiveiden mukaan ehkä myös pientä kisailua Olli Tapolan johdolla. Ota mailat mukaan!
•	Olvin uutuusmocktailien esittely ja maistelu, iltapala sekä TawastLady - mocktailin julkistaminen klo 18.00-19.00
•	Naistoimikunnan terveiset sopivana hetkenä iltapalan lomassa
•	Ladygolfarin ihonhoito – luento klo 19.00–19.30, Inkeri Valtonen
•	Mahdollisuus ostaa aurinkosuojatuotteita luennon jälkeen
Ilmoittautuminen tapahtumaan avautuu NexGolfissa viikolla 16. Tapahtuman hinta on 10 €. 
 
Pro Olli Tapolan kauden 2025 oppitunnit Tawastin naisjäsenille
Ilmoittautuminen Tawastin naisjäsenille tarkoitetuille oppitunneille aukeaa NexGolfissa 14.4.2025 klo 12. Oppitunneille otetaan 12 osallistujaa ilmoittautumisjärjestyksessä (peliopetuksiin 8 osallistujaa).
Tänä vuonna Ollin kesän oppitunnit on jaettu touko-, kesä-, ja heinäkuulle. Joka kuukausi on yksi swingi-, lähipeli-, ja peliopetustunti. Peliopetustunti on yhdistetty peli- ja tekniikkaharjoitus. Tunnilla käydään läpi rutiinit ennen lyöntiä, saadaan ymmärrys minne “missata” lyönti, ja mietitään pelisuunnitelmaa yhdellä-kahdella väylällä.
Osallistumismaksu opetustunneille on 10 euroa, joka maksetaan ilmoittautumisen yhteydessä NexGolfin kautta. Järjestelmä ohjaa tekemään maksun ja lisäämään luottokortin maksun yhteydessä, jos sitä ei ole vielä liitettynä. Mikäli joudut peruuttamaan ilmoittautumisesi, se onnistuu myös NexGolfin kautta. Ongelmatilanteissa auttaa Caddiemaster, caddiemaster@tawastgolf.fi
 
Tuntiaikataulu
·         Toukokuu
·         5.5. kello 18–19.30 swingi
·         12.5. kello 18–19.30 lähipeli
·         19.5. kello 18–19.30 peliopetus

·         Kesäkuu
·         2.6. kello 18–19.30 swingi
·         9.6. kello 18–19.30 lähipeli
·         16.6. kello 18–19.30 peliopetus
 
·         Heinäkuu
·         7.7. kello 18–19.30 swingi
·         14.7. kello 18–19.30 lähipeli
·         21.7. kello 18–19.30 peliopetus

Lady Captain´s Day 25.5.
Perinteinen Lady Captain´s Day pelataan sunnuntaina 25.5. alkaen klo 10. Kilpailumuoto on pariscramble 1/3 tasoituksin.
Voit kutsua Lady Captain´s Dayhin pariksesi myös toista seuraa edustavan ystäväsi.
Tawastin naiset pelaavat vuosittain kahta kolmoisklubiottelua, joihin kapteeni kokoaa joukkueet. Tänä vuonna HyG-MeG-TawG ottelu pelataan Hyvinkäällä 29.6. ja TawG-Aura-EGS ottelu kotikentällämme 22.7. Lady Captain´s Dayssa viiden parhaiten sijoittuneen parin Tawastia edustavia jäseniä kutsutaan joukkueisiimme näihin otteluihin, ensisijaisesti Hyvinkäälle ja sen täytyttyä Tawastiin.
(Huom. Naistoimikunta ja Lady Open -toimikunta kutsutaan automaattisesti otteluihin)
Kilpailun hintaan (25 € pelioikeutetut, 50 €/vieraat) kuuluu ruokailu kilpailun jälkeen.
Ilmoittautuminen on jo auki NexGolfissa. Tervetuloa mukaan!
 
Ennakkotietona vielä, että kauden ensimmäinen klubiottelu AGK:n naisia vastaan pelataan Everstillä 19.5. illansuussa. Tähän joukkueeseen voivat halukkaat vapaasti ilmoittautua. Joukkueeseen mahtuu 12 henkilöä ja ilmoittautuminen aukeaa NexGolfiin lähiviikkoina.
Kirjeen liitteenä ovat kauden avauksen ja Lady Captain´s dayn kutsut sekä naisten koko kauden tapahtumakalenteri 2025. Muistathan seurata myös somekanaviamme, Tawastin Ladyt facebookissa ja tawastgolf_naiset instagramissa.
 
Aurinkoista alkukautta,
Tawast Golfin naistoimikunnan puolesta
Raika Laine
Ladykapteeni
Raika.laine@gmail.com
p. 050 5477399